kardosdrur/scandi-wiki huggingface dataset:
Ankenævnet for Forsikring

Ankenævnet for Forsikring er et dansk ankenævn, der behandler klager fra private forbrugere om forsikrings- og pensionsforhold.

Nævnet blev oprettet i 1975 af Forbrugerrådet Tænk og Forsikring & Pension. Det er et privat ankenævn, der er godkendt af Erhvervsministeriet. Nævnets medlemmer er udpeget af Forbrugerrådet Tænk og Forsikring & Pension.

Nævnet behandler klager for forbrugere over deres egne forsikringer vedrørende et konkret økonomisk mellemværende. Derudover kan der først klages til ankenævnet, når der er klaget til forsikringsselskabet over afgørelsen, og forsikringsselskabet har fastholdt sin afgørelse eller har undladt at besvare klagen. 

Nævnet behandler årligt ca. 1.500 klagesager. Formand er højesteretsdommer Jens Kruuse Mikkelsen.

Eksterne henvisninger
 Ankenævnet for Forsikrings hjemmeside

Etableret i 1975
Forsikring
Danske ankenævn
Johan Wilhelm von Oetken

Johan Wilhelm von Oetken (født ca. 1668, død 8. maj 1733) var en oldenborgsk-dansk officer.

J.W. von Oetken var søn af dansk regeringsråd og landrentemester i Oldenborg Johan von Oetken til Loye og dennes hustru Helene, født von Dageroth og fik tilligemed fire brødre dansk adelsbrev 13. juni 1696.

Han blev i 1688 fændrik ved Fynske Infanteriregiment, som han året efter fulgte til Irland, og i 1692 blev han udnævnt sekondløjtnant, i 1693 forfremmet til premierløjtnant, herefter i 1695 til generaladjudant og i 1696 til kaptajn ved Dronningens Livregiment. I 1701 var han forsat i samme stilling til Grenaderkorpset, i 1707 blev han premiermajor ved Dronningens Livregiment og karakteriseret oberstløjtnant og i 1708 virkelig oberstløjtnant ved Jyske Landdragonregiment.

I 1711 kom han til Norge som oberst og chef for "et nationalt og gevorbent Regiment Dragoner". Han deltog i felttoget i Bohus Len 1711, felttogene i Norge i 1716 og 1718 samt atter i Bohus Len 1719,. Han blev generalmajor i 1720 og fik samme år tilligemed generalmajorerne Patroclus Rømeling, Ulrik Christian Kruse og Hartvig Huitfeldt "Inspektionen over den norske Militæretat". I 1729 blev han chef for et uberedent gevorbent regiment dragoner (tidligere oberst Paulsens).

Han var fra omkring 1708 gift med Margrete født Uthermarch (død i begyndelsen af 1733), datter af landskriver i Lundenbergharde i Nordstand Peter U(i)termark og Gesa Eckleff, og som den 22. december 1688 var blevet viet i Sankt Mariæ kirke, Helsingør, med enkemanden, justitsråd og tolddirektør i Helsingør Andreas Günther (30. november 1635 i Halle - 29. december 1698 i Helsingør), som første gang var blevet gift i 1669 med Magdalene Margaretha Danielsdatter Hausmann (1654 Segeberg-1687 Helsingør), hvis mor var Margrethe Pape. Med sin hustru fik Oetken formue, og da deres ægteskab blev barnløst, gav han, som intet havde bragt i boet, år 1710 sin hustru en forskrivelse, hvorved hans udarvinger blev fraskrevne arveret. 1712 købte Oetken Nedre (Store) Ljan ved Christiania (Oslo), men solgte den atter 1719 til oberst Paulsen. Derpå forpagtede han et års tid gården Abildsø af generalinde Wilster, men købte derefter adskilligt jordegods i Ås, Vestby og Kråkstad, bl.a. gården Rustad i Ås, hvor han døde.

Generalmajorer fra Danmark
Danskere i 1600-tallet
Danskere i 1700-tallet
Godsejere fra Norge
Personer i Den Store Nordiske Krig fra Danmark-Norge
Personer i Dansk Biografisk Leksikon
Kavaleriofficerer fra Danmark
Johan Wilhelm
Filmleksikon

Filmleksikon er et dansk opslagsværk om film, redigeret af Peter Schepelern og oprindeligt udgivet af Munksgaard-Rosinante i 1995, hvor det vandt Weekendavisens Litteraturpris.

En væsentlig større, opdateret udgave udkom fra Gyldendal den 2. september 2010.

Skrevet af 
 Nicolas Barbano
 Søren Birkvad
 Michael Blædel
 Eva Jørholt
 Liselotte Michelsen
 Dan Nissen
 Henrik Ortving
 Peter Risby Hansen
 Palle Schantz Lauridsen
 Bo Torp Pedersen
 Peter Schepelern
 Kaare Schmidt
 Asbjørn Skytte
 Jakob Stegelmann
 Casper Tybjerg

Filmografier 
 Ebbe Villadsen

Redaktion 
 Peter Schepelern
 Ebbe Villadsen
 Anne Marie Petersen

Kilder 
 Bo Green Jensen: Filmens verden, i Weekendavisen 24.11.1995
 Ebbe Iversen: Flot dansk filmværk udfylder stort behov, i Berlingske Tidende 5.12.1995
 Lars Hvidberg: Med danske øjne, i Inquirer nr. 56, 1995
 Bo Green Jensen: Peters film, i Weekendavisen 26.1.1996
 Ib Monty: Filmleksikon, i Kosmorama nr. 215, 1996
 Bo Tao Michaëlis: Tungt filmleksikon giver indsigt , i Politiken, 2.9.2010

Eksterne kilder/henvisninger 
 Den Store Danske om Peter Schepelern

Leksika
Leksikon
Ankenævn

Et ankenævn er en privat klageinstans, der som regel er nedsat af en forbrugerorganisation og den respektive brancheorganisation i fællesskab. Medlemmerne af nævnet repræsenterer således enten forbruger- eller erhvervsinteresser, dog er formanden dommer. 

Ankenævnene kan i mange tilfælde betragtes som "specialnævn" i forhold til Forbrugerklagenævnet.

Fælles for ankenævnene er, at man forinden henvendelsen til nævnet skal have forsøgt at løse problemet med den erhvervsdrivende. Afgørelser truffet af et ankenævn er ikke eksigible, dvs. at den erhvervsdrivende ikke er tvunget til at følge dem, som han ville være, hvis der var tale om en domstolsafgørelse. Men i langt de fleste tilfælde følges ankenævnenes afgørelser. Sker det ikke, kan forbrugeren i nogle tilfælde få fri proces til at føre en retssag.

En del af de danske ankenævn er stiftet af Forbrugerrådet og brancheorganisationen for det pågældende område. Ankenævn kan godkendes af Økonomi- og erhvervsministeren, hvilket giver adgang til at opkræve visse gebyrer i forbindelse med sagsbehandlingen.

Danske ankenævn
 Ankenævnet for Bedemandsbranchen
 Ankenævnet for Bus, Tog og Metro
 Ankenævnet for Dyrlæger
 Ankenævnet for Fondsmæglerselskaber
 Ankenævnet for Forsikring
 Ankenævnet for Hotel, Restaurant og Turisme
 Ankenævnet for Huseftersyn
 Ankenævnet for Investeringsforeninger
 Ankenævnet for Køreundervisning
 Ankenævnet for Tekniske Installationer
 Byggeriets Ankenævn
 Energiankenævnet
 Håndværkets Ankenævn
 Klagenævnet for Ejendomsformidling
 Pengeinstitutankenævnet
 Realkreditankenævnet
 Pakkerejseankenævnet
 Teleankenævnet

Kilde
 Forbrugerrådet om de godkendte ankenævn 

 
Jura
Betinget dom

En betinget dom er en domstolsafgørelse, hvori den dømte findes skyldig, men fritages for afsoning af straffen, hvis nogle bestemte vilkår overholdes. Disse vilkår indebærer at den dømte i en periode – ofte et eller to år – ikke begår ny kriminalitet. Det kan også bestemmes, at den dømte skal holdes under tilsyn af Kriminalforsorgen.

Danmark har haft betingede domme siden 1905. Der anvendes også kombinationsdomme, således at en periode er betinget og en anden ubetinget. Personer, der idømmes en betinget dom, er ofte ikke tidligere straffet. Betingede domme anvendes bl.a. i sager om berigelseskriminalitet.

Straffelovens § 56-61 omhandler betingede domme.

Ekstern henvisning 
 Straffelovens kapitel 7

Reference 

Jura
Retsvidenskab
Retsvæsen
Juridiske begreber
Strafferet
Ringsbjerg (Sydslesvig)

Ringsbjerg (dansk) eller Ringsberg (tysk) er en landsby og kommune beliggende i det nordlige Angel få kilometer øst for Flensborg i Sydslesvig. Administrativt hører kommunen under Slesvig-Flensborg kreds i den nordtyske delstat Slesvig-Holsten. Under kommunen hører også de små bebyggelser Jægerslyst, Ringsbjergmark (Ringsbergfeld), Sønderskov (Süderholz) og Ranmark. Kommunen samarbejder på administrativt plan med andre kommuner i Langballe kommunefællesskab (Amt Langballig). I kirkelig henseende hører Ringsbjerg under Munkbrarup Sogn. Sognet lå i Munkbrarup Herred (tidligere Husby Herred), da området tilhørte Danmark.

Historie 
Ringsjerg blev første gang nævnt 1483. På sønderjysk (angeldansk) udtales stednavnet Ringsbjere. Navnet kunde sigte til et oldfund eller gammel soldyrkelse. Byen er oprindeligt anlagt som en rundby. Ringsbjergs nordlige del blev tidligere kaldt for Fælleby (Fællebyggemark). Stednavnet Ranmark er enten afledt af personanvnet glda. *Randi, der også formodes at indgå i flere stednavne i Danmark (sml. også runeindskrift rantr på den såkaldte Geltinge-sten i Halland) eller stednavnet henviser til rand i betydning af en ås eller en jordryg (sml. lignede stednavne i Norge og Sverige), denne betydning vilde passe fortræffeligt på det bakkede terræn ved Ranmark.

Ved Sønderskoven findes resterne af en forhenværende vandborg, som af bønderne i omegnen blev kaldt for Møgsted (tysk Mögstedt). I nærheden af landsbyen Ranmark fandtes en stendysse fra yngre stenalder (Ranmark Dysse). Ved vejen til Sigum og Bogholmvig findes rester af en cirka 160 meter langstrakt dysse (langhøj) ved navn Bøjkhøj (på tysk Beukhy).

Eksterne henvisninger

Noter 

Byer i Angel
Byer i Kreis Slesvig-Flensborg
Byer i Slesvig-Holsten
Be2.dk

Be2 er et matchmaking-services inden for Online dating. På verdensbasis er be2 repræsenteret i 37 lande. Navnet kommer af det engelske udtryk: „be two“.

Historie 
be2 blev oprindeligt grundlagt som en tysk matchmaking-tjeneste i 2004 af online-entreprenøren Robert Wuttke. Det tyske site gik live d. 1. april 2004.  Samme år kom det spanske og det italienske site til. Det danske site, www.be2.dk, så dagens lys i 2008.
Siden dets grundlæggelse har be2 udvidet markant internationalt.

Kontroverser

Fup-firma 
Den 25. Januar 2011 blev Be2 præsenteret i forbrugermagasinet Kontant på DR1 . Be2 blev beskrevet som bondefangeri, ligesom der blev henvist til at Trustpilot.dk har be2.dk som det dårligste bedømte site af alle danske.

Metodologi 
be2's matchmaking-system menes at bygge på en videnskabeligt udviklet personlighedstest. Brugerprofiler sammenholdes iflg Be2 med profiler i databasen ud fra en matchnings-algoritme. Psykologiske, antropologiske og sociologiske kriterier, baseret på Myers Briggs Type Indikator, benyttes til at indkredse en passende partner ifølge resultaterne af personlighedstesten.  Denne forretningsmodel retter sig specielt til singler over 30 år, der leder efter et seriøst parforhold. 
Ifølge medlemmer, der bliver spurgt om opsigelsesgrund ved framelding af et Premium-medlemskab, er succesraten 40%.

Fornyelse 
Den automatiske fornyelse af Premium-medlemskab har også været genstand forkritik .

Områder 
Internationalt er be2 aktiv i 37 lande fordelt på alle kontinenter, i Argentina, Australien, Belgien, Brasilien, Canada, Chile, Colombia, Danmark, Filippinerne, Finland, Frankrig, Holland, Hong Kong, Indien, Irland, Italien, Kroatien, Mexico, New Zealand, Norge, Polen, Portugal, Rusland, Schweiz, Singapore, Spanien, Storbritannien, Sverige, Sydafrika, Taiwan, Tjekkiet, Tyrkiet, Tyskland, Ukraine, USA, Venezuela, Østrig

Eksterne links 
 be2’s danske hjemmeside
 firmahjemmeside

Henvisninger 

Softwarevirksomheder fra Schweiz
Netdatingtjenester
Matchmaking
Servicevirksomheder fra Schweiz
Ellingsted

Ellingsted (dansk) eller Ellingstedt (tysk) er en landsby og kommune beliggende cirka 13 km sydvest for Slesvig by på kanten af Trenemarsken i Sydslesvig. Administrativt hører kommunen under Slesvig-Flensborg kreds i den tyske delstat Slesvig-Holsten. Kommunen samarbejder på administrativt plan med andre kommuner i omegnen i Arns Herred kommunefællesskab (Amt Arensharde). Til kommunen hører også Alkebrug (Alkebrüg), Boghoved (Bockhöft), Busholm, Ellingsted Bæk (Beek), Ellingstedmark (Ellingstedfeld), Ellingsted Nord, Morgenstjerne (Morgenstern), Rugsholm og Skellund (Schellund). I kirkelig henseende hører Ellingsted under Hollingsted Sogn. Sognet lå i Arns Herred (Gottorp Amt), da Slesvig var dansk indtil 1864.

Ellingsted er første gang nævnt 1554. Stednavnets første led er af mandsnavn Erling (Elling, Erlend), måske også sammensat af el og -ing, Byes navn beskriver altså måske en på en elleeng anlagte by. Landsbyens våbenskjold viser et elleblad i øverste og en ælling i våbens nederste felt. Begge symboler blev i 1900-tallet brugt som fortolkning af stednavnet.

Grænsen til nabokommunen Store Rejde i syd dannes gennem Rejde Å. Tæt ved byen strækker sig Dannevirkes hovedvold. Voldens afsnit ved Ellingsted kaldes for Margetevold.

Eksterne henvisninger 
 Ellingsted kommune

Noter 

Byer i Kreis Slesvig-Flensborg
Byer i Slesvig-Holsten
Berigelseskriminalitet

Berigelseskriminalitet er en fælles betegnelse for de typer af kriminalitet, der kun omhandler penge, ejendele eller ejendom – dvs. indbrud, tyveri (herunder butikstyveri), underslæb, smugleri, mandatsvig, afpresning og bedrageri. Der er således ikke tale om vold eller trusler mod offeret. Røveri regnes derfor traditionelt ikke med til berigelseskriminalitet. 

De forskellige typer berigelseskriminalitet har det til fælles, at der ved forbrydelsen opnås en uberettiget økonomisk gevinst for gerningsmanden, mens offeret påføres et tab. 

Berigelseskriminalitet er den hyppigst forekommende type af kriminalitet i Danmark. I 1998 tegnede den sig således for 95 procent af alle straffelovsovertrædelser.

Referencer 

Kriminalitet
AASI Håndbold

AASI Håndbold er underafdeling af Aalborg Studenternes Idrætsforening. Klubben har i sæsonen 2014/2015 to herrehold i hhv. serie 1 og serie 4, og to damehold i hhv. serie 2 og serie 3. I sæsonen 2013/2014 lykkedes det AASI Håndbold, at hente to 1. pladser (AASI Herre 1 & Dame 2) og en 2. plads(AASI Dame 1), mens herre 2 rykke måtte ned, efter en tæt stilling i rækken.

Træning 
Begge hold træner samtidig to gange ugentligt mandag og onsdag i Aalborgs multiarena Gigantium.

Medlemmer 
Klubben er åben for alle, men henvender sig primært til studerende i Aalborg. Der er ligeledes plads til alle niveauer fra rutinerede til helt nye håndboldspillere.

Stilling 2013/2014 
Herre 1 
Herre 2 
Dame 1 
Dame 2

Ekstern henvisning 
 AASI håndbolds hjemmeside 

Håndboldklubber i Danmark
Sportsklubber i Aalborg
Omnicom Group

Omnicom Group er en amerikansk markedsføringsvirksomhed. De driver OMD Worldwide og de er repræsenteret i 80 lande ud over 140 bureauer.

Danmark 
OMD Danmark – så dagens lys i 1992, dengang under navnet The Media Partnership Danmark (TMP). I 2000 skiftede man navn til OMD Danmark – og blev en del af Omnicom gruppen. Omnicom Media Group består af en række bureauer – herunder PHD, BBDO, DDB og TBWA.

Eksterne henvisninger 
 OMD Danmark
 Omnicom Group
 Omnicom Media Group

Markedsføringsvirksomheder fra USA
Etableret i 1996
Dantoto

1. juli 2000 overtog Danske Spil Dantoto A/S som datterselskab i koncernen. Dantoto står for spil på heste og hunde, men datterselskabet fik blot lov at være vedhæng i knap fem år, for 1. januar 2005 blev Dantoto A/S fusioneret ind i Danske Spil, og Dantoto blev til en produktgruppe. 

Der udbydes dagligt spil på heste. I juni 2006 blev det muligt også at spille på hestevæddeløb på internettet. Dermed skete der en markant udvidelse af distributionen, hvilket også har medført en stor fremgang i spillet. 

DanTotospil er den samlede betegnelse for en række spil på heste- og hundevæddeløb, der udbydes af Danske Spil. DanTotospil omfatter følgende spilformer: Vinder, Plads og Kombinationsspil.

Vinderspil 
Der spilles på, hvilken deltager der kommer først i mål. 
Gevinsten beregnes på følgende måde: Gevinstpuljen divideres med de på den sejrende deltager gjorte indskud, og det fremkomne resultat, der udregnes med to decimaler, angiver gevinsten pr. krone (odds).

Pladsspil 

Der væddes på, at den spillede deltager placerer sig som 1. eller 2. (2 pladser i løbet) i mål, hvis der i Spillelisten er anført 6 eller færre deltagere til start. Hvis der er anført 7 eller flere, skal den spillede deltager placere sig som 1., 2. eller 3. (3 pladser i løbet) i mål.
Kommer der færre end 4 deltagere til start, tilbagebetales indskuddet. 
Gevinsten beregnes på følgende måde: Gevinstpuljen minus de på pladsdeltagerne gjorte indskud deles i lige så mange dele, som der er pladser i løbet. Hver del plus indskuddet på deltageren divideres med de på den enkelte deltager samlede gjorte indskud, og det fremkomne resultat, der udregnes med 2 decimaler, angiver gevinst pr. krone (odds).

Kombinationsspil med flere løb 

Her finder vi spil som V4, V5, V65 og V75. Kombinationsspil i flere løb går ud på at angive vinderne i flere afdelinger (løb) på samme dag og samme bane. Spillene foretages på særlige kuponer. Løbene, der indgår i V4 spillet, betegnes som afdelingerne 1-4 og løbene, der indgår i V5 spillet, betegnes som afdelingerne 1-5. Løbene, der indgår i V65 og V64 spillet, betegnes som afdelingerne 1-6. Løbene, der indgår i V75 spillet, betegnes som afdelingerne 1-7.

Eksterne kilder/henvisninger 

 Dantoto 

Sportsvæddemål
Danske Spil
Kristjan Jaak Peterson

Kristjan Jaak Peterson eller Christian Jacob Petersohn (født 14. marts 1801 i Riga, død 4. august 1822 i Riga) var en estisk poet. 

Peterson regnes som en vigtig person i den estiske nationallitteratur og som grundlægger af moderne estisk poesi. Hans litterære karriere blev kort, da han døde af tuberkulose blot 21 år gammel. 

Efter, at Universitetet i Tartu blev genåbnet i 1802 og udelukkende med forelæsninger på tysk, var Peterson den første universitetsstudent, som påberåbte sig sit estiske ophav, og han bidrog derved til den estiske nationale bevisthedsopvågning.

Hans fader var Rigas estiske menigheds klokker og forsanger Kikka Jaak, oprindelig fra Viljandimaa, moderen Anna Elisabet Mikhailovna. Kristjan Jaak var familiens tredje barn. Han gik i skole på Riga Gouvernementgymnasium (estisk: Riia kubermangugümnaasium) og uddannedes i 1819–1820 ved Tartu Universitets religions- og filosofifakultet (Tartu Ülikooli usu- ja filosoofiateaduskond).

Han begyndte at skrive digte allerede i gymnasiet og offentliggjorde artikler om det estiske sprog i Johann Heinrich Rosenplänters tidsskrift "Beiträge zur genauern Kenntniss der ehstnischen Sprache". Han oversatte fra svensk til tysk Kristfrid Gananders "Mythologica Fennica"; forbedrede oversættelsen i "Finnische Mythologie", "Beiträge ..." XIV, 1822, en egen udgivelse i henhold til titelbladets oplysninger (1821) med formodede estiske materialer, og påvirkede Friedrich Robert Faehlmanns og Friedrich Reinhold Kreutzwalds opfattelse af estisk forhistoriske religion.

Han var yderst sprogkyndig, kunne mindst 16 sprog, herunder hebraisk, græsk, latin, fransk, engelsk, russisk, svensk, tysk, estisk formentlig tillige lettisk.

I hans levetid udkom kun et af hans tiltag: den tyske version af "Mythologia Fennica" af Kristfrid Ganander, en ordbog over finsk mytologi. Den svenske version af bogen var udkommet 1789, og Petersons oversættelse fik mange læsere både i Estland og i andre lande. Bogen blev en vigtig inspiration til en national estisk ideologi.

Tre af Petersons digte på tysk blev udgivet posthumt i 1823. Hans digtning på estisk blev først udgivet hundrede år efter hans død, i 1922.

Modersmålsdag 
Kristjan Jaak Petersons fødselsdato, den 14. marts, fejres i Estland som "modersmålsdag", der er blevet offentligt markeret siden 1999.

Noter

Eksterne henvisninger 

 Arne Merilai: "Genius of Estonian Poetry – Kristian Jaak Peterson"på Estonian Literature information Centers hjemmeside ( , estisk original offentliggjort i Eesti Päevaleht; Arkaadia, 2000, 11. märts, s. 7-8.)

Digtere fra Estland
Personer fra Riga
Oversættere fra Estland
Ægholm (Nyord Sogn)

Ægholm er en lille ø nord for Nyord (Nyord Sogn), i farvandet  mellem Møn og Sjælland. Den er på 1,8 ha og er fuglereservat under Fugleværnsfonden, der købte den i 1969 som sin første erhvervelse. Det er samtidig en del af Natura 2000-område 168 Havet og kysten mellem Præstø Fjord og Grønsund, og både Ramsarområde, EU-habitatområde og Fuglebeskyttelsesområde. Der er adgangsforbud hele året på Ægholm, og sejlads er kun tilladt ind til en afstand af 50 meter fra øen. 

Ægholm er en af Danmarks cirka 350 ubeboede småøer, der er af stor betydning for en lang rækker arter af kolonirugende kystfugle. Der yngler rundt regnet 600 par skarver på Ægholm. Også ederfuglen er talrig med op imod 100 ynglepar i gavmilde sæsoner.

Eksterne kilder og henvisninger
fuglevaernsfonden.dk om Ægholm
 vandognatur.dk 168

Øer i Danmark
Ramsarområder i Danmark
EU-habitatområder i Danmark
Vordingborg Kommunes geografi
Dingxi

Dingxi (定西市; pinyin : Dìngxī Shì) er et bypræfektur i den kinesiske provins Gansu. Det har et areal på 20,300 km², og en befolkning på omkring 2.960.000 indbyggere (2000).
Byen Dingxi ligger centralt i Gansu provinsen , 98 km øst for Lanzhou. Floden Wei He løber gennem området.

Administrative enheder 
Dingxi består af et bydistrikt og seks amter:

 Bydistriktet Anding – 安定区 Āndìng Qū ;
 Amtet Tongwei – 通渭县 Tōngwèi Xiàn ;
 Amtet Lintao – 临洮县 Líntáo Xiàn ;
 Amtet Zhang – 漳县 Zhāng Xiàn ;
 Amtet Min – 岷县 Mín Xiàn ;
 Amtet Weiyuan – 渭源县 Wèiyuán Xiàn ;
 Amtet Longxi – 陇西县 Lǒngxī Xiàn.

Trafik 
I Dingxi standser togene på Longhaibanen, Kinas vigtigste jernbanelinje i øst-vestlig retning, som går fra Lianyungang til Lanzhou via blandt andet Xuzhou, Kaifeng, Zhengzhou, Luoyang og Xi'an.

Kinas rigsvej 312 går gennem området. Den begynder i Shanghai og ender ved grænsen mod Kasakhstan, og passerer blandt andet Suzhou, Nanjing, Hefei, Xinyang, Xi'an, Lanzhou, Jiayuguan og Urumqi.

Eksterne henvisninger 

 Officiel webside 

Byer i Gansu
Bypræfekturer i Gansu
Det sidste kongerige

Det sidste kongerige (org. titel: The Last Kingdom) er den første bog i serien Saksernes fortælling af Bernard Cornwell. Serien følger krigen imellem Alfred den Store og de danske vikingers kamp.

Bogserien blev filmatiseret og tv-serien The Last Kingdom havde premiere i 2015.

Romaner fra England
Litteratur i 2004
Middelalderen i populærkultur
Hilda Heick

Hilda Jytte Heick (født 19. maj 1946) er en dansk sangerinde, der udgør halvdelen af duoen Keld & Hilda; den anden del er hendes mand, Keld Heick.

Heick er oprindeligt uddannet merkonom i data og programmør og arbejdede som sådan hos Lundbeck, da hun i 1976 debuterede med hittet Do you speak English?

Siden er det blevet til utallige turnéer og albums. Fra 1993 til 1998 var Hilda Heick direktør for Nykøbing Falster Revyen.

Hilda Heick deltager i sæson 17 af Vild med dans. Hun skal danse med den professionelle danser Michael Olesen.

Privat 
Keld og Hilda Heick blev gift i 1968 og har en datter, Annette Heick.

Referencer

Eksterne henvisninger 
 Keld og Hildas hjemmeside
 

Sangere fra Danmark
Deltagere ved Dansk Melodi Grand Prix 1992
HMN Naturgas

HMN Naturgas I/S er et dansk energiselskab, der leverer naturgas til Hovedstadsområdet samt til Midt- og Nordjylland. Virksomheden omsætter for ca. 960 mio. kr. årligt og beskæftiger 422 ansatte.

Selskabet blev dannet i 2010 ved en fusion af HNG (Hovedstadens Naturgasselskab) og Naturgas Midt-Nord. Det ejes ligeligt af 32 kommuner i Hovedstadsområdet og 25 kommuner i Midt- og Nordjylland.

Eksterne henvisninger
 HMN Naturgas' hjemmeside 

Etableret i 2010
Naturgasselskaber i Danmark
Muriel Barbery

Muriel Barbery (født 28. maj 1969 i Casablanca, Marokko) er en fransk forfatter.

Hun har tidligere været filosofilærer i Caen.

Værker

På dansk
 2017 : Maria og Clara
 2011 : En delikatesse
 2010 : Pindsvinets elegance

Romanforfattere fra Frankrig